proxectonos/corpus_dominio_legal_administrativo_tmp huggingface dataset:
DECRETO 99/2000, do 27 de abril, polo que se lle recoñece a galeguidade á Casa de Galicia de Badaxoz.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/05/2000

En vitude do establecido no artigo 3 do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo do informe favorable da Secretaría Xeral para as Relacións coas Comunidades Galegas e logo de deliberación do Concello da Xunta de Galicia na súa reunión do día vintesete de abril de dous mil,
DISPOÑO:
Artigo único.-Recoñécese a galeguidade á Casa de Galicia de Badaxoz.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vintesete de abril de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 98/2000, do 27 de abril, polo que se lle recoñece a galeguidade á Asociación Hijos de Zas, de Buenos Aires (Arxentina).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/05/2000

En vitude do establecido no artigo 3 do Decreto 3/1987, do 8 de xaneiro, publicado no DOG nº 12, do 20 de xaneiro, que desenvolve regulamentariamente a Lei 4/1983, do 15 de xuño, de recoñecemento da galeguidade, por proposta do conselleiro da Presidencia e Administración Pública, logo do informe favorable da Secretaría Xeral para as Relacións coas Comunidades Galegas e logo de deliberación do Concello da Xunta de Galicia na súa reunión do día vintesete de abril de dous mil,
DISPOÑO:
Artigo único.-Recoñécese a galeguidade á Asociación Hijos de Zas, de Buenos Aires (Arxentina).
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vintesete de abril de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 18 de abril de 2000 pola que se fai público o acordo do consello rector do IGAEM que aproba as bases que rexerán na convocatoria de convenios de producción e/ou distribución de espectáculos teatrais con empresas de teatro profesionais.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 10/05/2000

Obxecto: convenio con compañías ou empresas de teatro galegas de carácter profesional para a producción e/ou distribución de espectáculos teatrais.
Orzamento: cen millóns de pesetas (100.000.000 de ptas.).
Prazo de execución: ata o 30 de abril de 2001.
As bases da convocatoria e as condicións técnicas particulares así como o modelo de proposición poderán ser examinados e/ou solicitado o seu envío por correo na sede administrativa do IGAEM (Pavillón de Galicia. San Lázaro. Apartado de correos 150. Santiago de Compostela).
A presentación de proposicións efectuaranse no rexistro xeral do IGAEM (Pavillón de Galicia. San Lázaro. Santiago de Compostela), en dous sobres pechados e axustándose ó modelo que se une como anexo ás bases, por calquera dos procedementos previstos no artigo 38.4º da Lei de réxime xurídico das administracións públicas e do procedemento administrativo común, no prazo dun mes contado a partir do día seguinte ó da publicación deste anuncio no Diario Oficial de Galicia.
Nos quince días seguintes ó do remate do prazo, a mesa de contratación designada para o efecto abrirá os sobres A e decidirá que compañías reúnen os requisitos de profesionalidade esixidos para participar nesta convocatoria de convenios. Posteriormente, unha comisión de valoración, formada por un presidente e catro vocais designados polo consello rector do IGAEM e elixidos entre persoas de recoñecido prestixio do mundo da cultura e das artes escénicas, na que actuará como secretario unha persoa do cadro de persoal do IGAEM, estudiará as proposicións e elevará ó consello rector a relación de compañías coas que, de acordo cos criterios de selección, este instituto procederá a establecer convenios de producción e /ou distribución.
O consello rector formulará a correspondente proposta de convenios que comprenderá tanto os proxectos seleccionados como as cantidades económicas obxecto de cada convenio.
As empresas seleccionadas disporán dun prazo de quince días para formaliza-lo convenio ou para manifesta-la súa renuncia a el.
Santiago de Compostela, 18 de abril de 2000.
Aníbal Otero Fernández
Xerente do Instituto Galego das Artes Escénicas
e Musicais
RESOLUCIÓN do 3 de abril de 2000, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Botamavi, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/05/2000

Vista a acta da revisión salarial do convenio colectivo para a empresa Botamavi, S.L., con nº de código 3603192, que tivo entrada nesta delegación provincial o día 29-3-2000, subscrito pola comisión negociadora do convenio, con data do 28-2-2000. De conformidade co disposto no artigo 15 e 16 do convenio colectivo e no artigo 90. 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1999, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 3 de abril de 2000.
Antonio Coello Bufill
Delegado provincial de Pontevedra
Acta de acordo.
En Vigo o 28 de febreiro de 2000.
Reunidos.
José Manuel García Vázquez, en calidade de administrador da empresa Botamavi, S.L.
Miguel García Agrafojo, en representación dos traballadores.
Ramiro Otero Rodríguez e Mª Cristina Fernández Silva, na súa calidade de asesores, o primeiro da central sindical e a segunda da empresa.
Na sede do domicilio social da empresa, reúnense os sinalados (logo de convocatoria cursada para o efecto), integrantes da comisión negociadora do convenio colectivo da empresa Botamavi, S.L., co obxecto de lle dar cumprimento ó previsto nos seus artigos 15º e 16º sobre revisión salarial, así como incorpora-los acordos sobre as materias sociais que a seguir se desenvolven.
Primeira.-Acórdase aplica-la variación anual equivalente ó 2% sobre os conceptos especificados no artigo 15º do convenio colectivo, repercutindo as diferencias por atrasos que correspondan sobre as retribucións aplicadas nos recibos de nómina do pasado mes de xaneiro.
Segunda.-Acórdase retribuí-los traballadores cunha compensación económica como consecuencia daquelas situacións nas que, sen prestaren traballo efectivo, deben permanecer á disposición da empresa. A contía deste complemento de dispoñibilidade será de 700 pesetas/hora, exclusivo do persoal de terra, e 1.300 pesetas/horas, aplicables ó persoal marítimo.
E, en proba de conformidade de todo canto antecede, asínase esta acta no lugar e data expresados no encabezamento.
J. Manuel García Vázquez Miguel J. García Agrafojo
AdministradorRepresentante dos
traballadores
Mª Cristina Fdez. SilvaRamiro Otero Rodríguez
AsesoraAsesor
RESOLUCIÓN do 12 de abril de 2000, da Dirección Xeral de Servicios Sociais, pola que se fixa o prazo para a presentación de solicitudes para a realización de convenios de reserva e ocupación de prazas en centros residenciais e vivendas tuteladas para a terceira idade e se establecen os prezos máximos de praza/día.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 10/05/2000

A Orde do 16 de maio de 1995, da Consellería de Sanidade e Servicios Sociais, pola que se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que estas poidan ofertar prazas para a súa reserva e ocupación, logo da sinatura do correspondente convenio.
O seu artigo 8.2º sinala que a Dirección Xeral de Servicios Sociais fixará anualmente o prazo para presentar solicitudes por parte das entidades interesadas na subscrición dos citados convenios.
Pola súa banda o artigo 6 determina que a Dirección Xeral de Servicios Sociais establecerá anualmente o custo máximo da praza/día ocupada.
Por todo isto, a directora xeral de Servicios Sociais, en uso das súas atribucións,
DISPÓN:
Primeiro.-O prazo para presentar solicitudes para a formalización dos convenios ós que se refiere a Orde do 16 de maio de 1995 será de tres meses desde o día seguinte ó da publicación desta resolución no Diario Oficial de Galicia.
Segundo.-O custo máximo por praza/día ocupada nos centros/vivendas cos que a Consellería de Sanidade e Servicios Sociais estableza convenios de reserva e ocupación de prazas, durante o ano 2000 serán os seguintes:
-Prazas de persoas válidas: 3.633 ptas./día.
-Prazas de persoas asistidas: 6.659 ptas./día.
Terceiro.-As obrigas contraídas pola consellería para o financiamento das prazas conveniadas serán con cargo á aplicación orzamentaria 11.03.212.B.262.
Santiago de Compostela, 12 de abril de 2000.
Corina Porro Martínez
Directora xeral de Servicios Sociais
CORRECCIÓN de erros.-Resolución do 3 de abril de 2000 pola que se convoca e regula a concesión de axudas a organizacións de consumidores e usuarios, para actividades de información, educación e defensa do consumidor e usuario para o ano 2000.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 10/05/2000

Advertido erro na citada resolución publicada no DOG nº 74, do 14 de abril de 2000, é necesario face-la seguinte corrección:
Na páxina 6.317, artigo 3º, punto 7. Cursos básicos de consumo anexo VII, debería figura-lo dito anexo VII sobre deseño curso básico de consumo.
ANEXO VII
Deseño curso básico de consumo
Obxectivo.
-Forma-las persoas que deberán realizar tarefas de información ós consumidores dentro das asociacións de consumidores.
-Proporcionar unha formación básica en materia de consumo a todas aquelas persoas pertecentes ás asociacións de consumidores e usuarios así como outros colectivos interesados.
Duración.
-16 horas lectivas (12 teóricas e 4 prácticas).
Custo por edicción.
-Máximo 200.000 pesetas.
Asistentes.
-Número mínimo de asistentes 20 persoas.
Contidos.
-Dereitos e deberes dos consumidores. Lexislación.
-Competencias en materia de consumo das distintas Administracións públicas.
-As asociacións de consumidores. Funcións e servicios.
-Reclamacións e denuncias.
-Mediación e arbitraxe de consumo.
-Publicidade.
-Normativa xeral e específica sobre productos, bens e servicios.
CORRECCIÓN de erros.-Orde do 6 de marzo de 2000 pola que se convocan os centros de ensinanzas non universitarias para incorporarse á bolsa de entidades colaboradoras no programa de prestación social substitutoria do servicio militar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/05/2000

Advertido erro na devandita orde, publicada no DOG nº 85, do día 4 de maio de 2000, na páxina 7.111, cómpre substituí-lo anexo publicado polo seguinte: